חדר חקירות

לפני חודשים אחדים נחשף דבר קיומו של מסמך סודי ביותר שהוכן על ידי גורמים בכירים במשטרה, בו מופיעים שמות של פוליטיקאים כשעל ידי כל אחד מהם מופיעים שורה של עבירות פליליות לכאורה שביצע במהלך פעילותו הציבורית.

דבר חשיפת המסמך עורר סערה כשנטען כי המשטרה פועלת באופן חשאי וממניעים פוליטיים ובוחרת לעצמה את העיתוי מתי 'להוריד' מהזירה הציבורית פוליטיקאי כזה או אחר באמצעות פתיחה נגדו בחקירה פלילית.

במשטרה הכחישו עד כה דבר קיומו של המסמך הסודי והמסווג שהוכן על ידי מני יצחקי כשכיהן כראש אח"ם כאשר לפי הדיווח אך המפכ"ל בזמנו כלל לא נחשף לדבר קיומו של המסמך.

כעת הגיש עורך הדין פיני פישלר מכתב שמח"ש וליועץ המשפטי לממשלה בו הוא דורש מהם לפתוח בחקירה לאיתור המדליף ומניעיו. לדבריו, "ההדלפה לבדה, מעצימה עוד יותר את חוליי המערכת המשטרתית המדממת גם לקראת סיום כהונתו המיוחלת של המפכ"ל אלשיך":

פישלר מוסיף, כי "מצמרר לדעת כי במסך מופיע גם שמו של השר לביטחון פנים גלעד ארדן, במקרה שיחליט לא להאריך את כהונתו של אלשיך בשנה נוספת, יהיה מי שידאג לעשות במידע שימוש בתזמון 'גאוני', כמו בפרשת גל הירש".

"גם אז שלפו מנבכי הכספת את המסמכים המאובקים כדי לסלק את הירש מכס המפכ"ל".